KLINIČKI BOLNIČKI CENTAR OSIJEK

J. Huttlera 4, 31000 Osijek

URBROJ: R1-15030/2022

Osijek, 28. studenog 2022.g.

* **SVIM ZAINTERESIRANIM**

**GOSPODARSKIM SUBJEKTIMA**

**Predmet: Obavijest gospodarskim subjektima prije formalnog početka postupka javne nabave s ciljem istraživanja tržišta**

Klinički bolnički centar Osijek (dalje u tekstu: KBC Osijek) planira započeti postupak javne nabave medicinske opreme za dnevne bolnice i dnevne kirurgije te objedinjeni hitni bolnički prijema. Predmetna nabava provoditi će se u sklopu projekta „Izgradnje i opremanja objedinjenog hitnog bolničkog prijema i dnevnih bolnica/dnevnih kirurgija KBC-a Osijek“ koji se sufinancira iz Europskog fonda za regionalni razvoj kroz dva ugovora o dodjeli bespovratnih sredstava koja je KBC kao Korisnik bespovratnih sredstava 21. rujna 2018. godine potpisao s Ministarstvom regionalnoga razvoja i fondova Europske unije te Središnjom agencijom za financiranje i ugovaranje programa i projekata Europske unije.

Projektom se nastoji poboljšati djelovanje hitne medicinske službe izgradnjom i opremanjem zgrade za hitni bolnički prijem, kao i doprinijeti poboljšanju učinkovitosti i dostupnosti bolničkog liječenja osnivanjem i opremanjem dnevnih bolnica i dnevnih kirurgija.

Molimo zainteresirane gospodarske subjekte da dostave ispunjeni troškovnik do **5. prosinca 2022. godine** na e-mail adresu: [javna.nabava@kbco.hr](mailto:javna.nabava@kbco.hr)

U troškovniku se nalaze minimalne tehničke specifikacije za svaku stavku te stupac za eventualne komentare gospodarskog subjekta. Ukoliko gospodarski subjekt ne nudi određenu stavku, molimo da u troškovnik u stupac „jedinična cijena (bez PDV-a)“ upiše iznos 0kn. KBC Osijek će analizirati prikupljene informacije putem ovog istraživanja tržišta te temeljem svih dobivenih podataka sastaviti Dokumentaciju o nabavi.

Prilikom provođenja istraživanja tržišta KBC Osijek će postupati na način da svojim postupcima ne narušava tržišno natjecanje niti krši načelo zabrane diskriminacije i transparentnosti. Rezultati provedenog istraživanja ne obvezuje KBC Osijek niti se njime stvara bilo kakav pravni posao/odnos s gospodarskim subjektima koji su u istraživanju sudjelovali.

KLINIČKI BOLNIČKI CENTAR OSIJEK

Privitak:

1. Okvirni nacrt tehničkih specifikacija